- Den største aktion, jeg har set herude, siger christianit

Ved du noget, så tip os. Sms/mms til 1224 (alm. takst), eller send mail til 1224@eb.dk.

Københavns Politis Task Force Pusherstreet er lige nu i gang med en større politiaktion på Christiania.

Det skriver Københavns Politi en en pressemeddelelse.

På et pressemøde klokken 13.30 fortalte vicepolitiinspektør Poul Kjeldsen, at man har foretaget 17 anholdelser, og man i alt har revet 30 boder ned.

Over for Ekstra Bladet fortæller kommunikationschef Mads Jensen, at man klokken 15.10 endnu ikke er færdige på stedet. Han fortæller, at man ligeledes heller ikke ved, hvor mange der bliver sigtet i forbindelse med den store aktion.

- Vi sender en pressemeddelelse ud, når vi har fået det fulde øjeblik, siger han.

Aktionen er rettet mod den organiserede hashhandel i Pusherstreet og sker som et led i strategien om at gøre det uattraktivt at levere, købe og sælge hash i Pusherstreet.

- Jeg så måske omkring 50 betjente og politihunde, men det er svært at vurdere, hvor mange de er, for de har skærmet hele downtown (området omkring pusherstreet, red.) af. Det er den største aktion, jeg har set herude, siger en christianit, der ønsker at være anonym, til Ekstra Bladet.

Kastede med kanonslag

Ekstra Bladets mand på stedet fortæller, at politiet stadig er massivt til stede klokken 15.20.

Der er dog kommet rimelig ro på nu. Han fortæller, at der tidligere blev kastet med kanonslag, og at Pusherstreet nu er fuldstændig ryddet.

Tidligere skrev Københavns Politi i en pressemeddelelse:

- Københavns Politi har sammen med en række samarbejdspartnere opnået gode resultater siden Task Force Pusherstreet blev oprettet i 1. september 2012, udtaler ledende politiinspektør Poul Kjeldsen ifølge pressemeddelelsen.

- Politiindsatsen har i hele perioden været båret af både en operativ, efterforskningsmæssig og dialogbaseret indsats, hvor politiet har haft fokus på at samarbejde med andre myndigheder, beboerne på Christiania, Christianias naboer og mange andre interessenter.

Hør hvad der blev sagt på pressebriefingen om dagens aktion.

Foto: Linda Johansen

Ifølge Poul Kjeldsen er de organiserede kriminelle nu så pressede, at Pusherstreet står overfor at blive et trygt område.

- Dette arbejde har medført, at de organiserede kriminelle nu er så pressede, at beboerne på Christiania, efter politiets vurdering, har en markant bedre mulighed for at kunne indrette det tidligere Pusherstreet til et trygt område – uden åbenlys hashhandel og organiserede kriminelle.

Så mange stoffer og penge har politiet beslaglagt Københavns Politis Task Force Pusherstreet har siden d. 1. september 2012 til udgangen af 2015 bl.a. opnået disse nøgleresultater: - 7.315 sigtelser vedrørende besiddelse af narkotika - 749 sigtelser vedrørende salg af narkotika - beslaglagt næsten 5 tons hash/skunk/pot og over 180.000 joints - beslaglagt kontanter incl. udenlandsk valuta for over 30 mio. kroner Salgsværdien af den beslaglagte narkotika udgør i alt ca. kr. 255.000.000 (255 millioner kroner) - der er optaget 679 sager vedrørende overtrædelse af våbenloven - 93 sager vedrørende vold mod tjenestemand (§119,1) - 161 sager vedrørende øvrige straffelovsovertrædelser - 76 sager vedrørende overtrædelse af ordensbekendtgørelsen - 28 sager vedrørende spirituskørsel - 1.396 sager vedr. overtrædelse af færdselslovens §54, hvoraf langt hovedparten skyldes påvirkning af cannabis i blodet - 373 sager vedrørende kørsel uden førerret og kørsel i frakendelsestiden - der er udstedt over 2.000 tilkendegivelser for diverse overtrædelser af færdselsloven - Parkering København har udstedt 8.328 parkeringsafgifter svarende til et beløb på næsten kr. 4,4 mio. De mange straffelovsovertrædelser incl. sagskomplekserne "Nordlys" og "SWIPE" har ført til varetægtsfængsling af mere end 300 personer indenfor sagskategorierne: salg af hash, vold mod politiet og våbenbesiddelse. Københavns politis Task Force Pusherstreet har i 2016 bl.a. opnået disse nøgleresultater: - 768 sigtelser vedrørende besiddelse af narkotika - 211 sigtelser vedrørende salg af narkotika - beslaglagt 375 kg hash/skunk/pot og over 32.000 joints - beslaglagt kontanter incl. udenlandsk valuta for over 1 mio. kroner Salgsværdien af den beslaglagte narkotika udgør over 20 millioner kroner. - der er optaget 117 sager vedrørende overtrædelse af våbenloven - 14 sager vedrørende vold mod tjenestemand (§119,1) - 25 sager vedrørende øvrige straffelovsovertrædelser - 13 sager vedrørende overtrædelse af ordensbekendtgørelsen - 3 sager vedrørende spirituskørsel - 168 sager vedr. overtrædelse af færdselslovens §54, hvoraf langt hovedparten skyldes påvirkning af cannabis i blodet - 41 sager vedrørende kørsel uden førerret og kørsel i frakendelsestiden Siden årsskiftet har Task Force Pusherstreet i forbindelse med målrettede anholdelsesaktioner mod hashhandlerne i Pusherstreet anholdt 116 personer, oplyser Københavns Politi. 56 af dem er blevet fremstillet i grundlovsforhør og varetægtsfængslet. Alle de anholdte har spillet en aktiv rolle i den åbenlyse hashhandel som enten sælgere, vagter eller bodmedarbejdere iøvrigt. (Kilde: Københavns Politi)

Ved du noget, så tip os. Sms/mms til 1224 (alm. takst), eller send mail til 1224@eb.dk.